Tolong jelaskan mengenai Fasa kejutan budaya dari Kejutan budaya dalam bahasa melayu

Kejutan budaya yang kuat (berhijrah ke negara asing) sering kali terdiri dari fasa yang berlainan, sungguhpun tidak semua orang melalui kesemua fasa ini dan tidak semua orang berada dalam budaya baru cukup lama bagi melalui kesemua tiga fasa:

"Fasa berbulan madu" - Semasa fasa ini perbezaan antara budaya baru dan lama dilihat sebagai sudut pandangan romantik, menarik dan baru, Sebagai contoh, berpindah ke negara asing, seseorang mungkin gemarkan makanan baru, tempo kehidupan, tabiat masyarakat, bangunan dan seterusnya.

Fasa pembelajaran (negotiation) - Selepas beberapa hari, minggu, atau bulan, perbezaan kecil antara budaya baru dan lama diselesaikan. Seseorang mungkin rindukan makanan asal, mungkin mendapati tempo kehidupan terlalu perlahan atau pantas, mungkin mendapati tabiaat masyarakatnya mengganggu, dll.

Fasa "semuanya baik" - Kemudian, selepas beberapa hari, minggu atau bulan, seseorang mulai biasa dengan perbezaan budaya baru dan mempunyai kebiasaan. Pada tempoh ini, seseorang tidak lagi bertindak balas kepada budaya baru secara positif atau negetif, kerana ia tidak lagi dirasakan sebagai budaya baru. Seseorang itu mulai menumpu kepada asas kehidupan semula, sebagaimana ketika berada dalam kebudayaan asal.

Kejutan budaya menyongsang - Apabila seseorang kembali kenegara asal selepas biasa tinggal di negara asing boleh menimbulkan kesan yang sama seperti digambarkan di atas.

Dalam sesetengah kes, ia mungkin mustahil untuk menangani kejutan budaya. Sesetengah orang tidak mampu menyerap kedalam budaya baru dan kembali kepada budaya asal mereka, sementara sesetengah yang lain menjadi begitu terpesona dengan budaya asing sehinggakan mereka merasakan mereka mesti berpindah kesitu bagi melegakan tekanan.